# อุลตร้าแมนแม็กซ์
อุลตร้าแมนแม็กซ์  เป็นทีวีซีรีส์ชุดที่ 21 ของทีวีซีรีส์อุลตร้าซีรีส์ ถัดจากซีรีส์อุลตร้าแมนเน็กซัส เป็นการนำเนื้อหาอุลตร้าแมนภาคแรกมาทำรูปแบบใหม่และการนำสัตว์ประหลาดของเหล่าพี่น้องอุลตร้ามาทำใหม่ในบางส่วนและการเนื้อเรื่องถูกเปลี่ยนไปตามสมัยในปัจจุบันโดยออกอากาศครั้งแรกเมื่อวันที่ 2 มิถุนายน ค.ศ. 2005 และจบลงในวันที่ 25 มีนาคม ค.ศ. 2006 ทางช่อง CNB รวมทั้งสิ้น 39 ตอน

ในประเทศไทยได้ซื้อลิขสิทธิ์โดยบริษัท ดรีม เอกซ์เพรส (เดกซ์) จำกัด โดยจำหน่ายในรูปแบบ VCD และ DVD มีการออกอากาศทางสถานีวิทยุโทรทัศน์กองทัพบกช่อง 5 ในรายการ ช่อง 5 การ์ตูนฮิต ทุกวันอาทิตย์เวลา 7.40 น. - 8.00 น. , ทางช่องดีทีวีทุกวันเสาร์-อาทิตย์ เวลา 08.30-09.00 น. และฉายซ้ำในเวลา 14.30-15.00 น. , ช่องการ์ตูนคลับแชนแนล เวลา  17.30-18.00 น. และ ช่อง ซุปเปอร์ บันเทิง (ทรูวิชั่นส์ช่อง 70) วันพฤหัสดี - ศุกร์ เวลา 18.00-18.30น.

 เนื้อเรื่อง 
ในอนาคตอันใกล้นี้เหล่าสัตว์ประหลาดในอดีตที่เคยสูญหายไปแล้วในอดีตได้กลับมาออกอาละวาดอีกครั้งและสร้างความเสียหายให้กับโลก จึงทำให้มีการจัดตั้งองค์กร UDF (UNITED DEFENSE FEDERATION) ขึ้นมา

องค์กร UDF ได้จัดตั้ง TEAM DASH (DEFENSE ACTION SQUAD HEROES) ขึ้นเพื่อคอยกำจัดสัตว์ประหลาดที่มารุกรานโลกแต่ยามใดที่ทีมแดช ไม่สามารถสู้ได้ เมื่อนั้นจะมีการปรากฏตัวของยอดมนุษย์แห่งแสงสว่างจากาแล็คซี่ นามอุลตร้าแมน แม็กซ์

 ตัวละคร 
โทมะ ไคโตะ (トウマ・カイト)
เจ้าหน้าที่คนใหม่ในทีม เป็นร่างสถิตย์ของอุลตร้าแมนแม็กซ์
ฮิจิคาตะ ชิเงรุ (ヒジカタ・シゲル)
ผู้บัญชาการประจำฐานไททัน
โคอิชิคาวะ มิซึกิ (コイシカワ・ミズキ)
นักบินหลักประจำทีม
โคบะ เคนจิโร่ (コバ・ケンジロウ)
หน่วยประจัญบานและผู้ดูแลปืนแดชไลเซอร์
ฌอน ไวท์ (ショーン・ホワイト)
ช่างเทคนิคเครื่องกลประจำฐานไททัน
เอลลี่ (エリー)
แอนดรอยด์หญิงของทีม DASH โอเปอเรเตอร์ของทีม DASH
โทมิโอกะ เคนโซ (トミオカ・ケンゾウ)
หัวหน้าหน่วย UDF ประจำฐานญี่ปุ่น
โยชินางะ ยูคาริ (ヨシナガ・ユカリ)
ผู้เชี่ยวชาญเรื่องสัตว์ประหลาด

 อุปกรณ์และยานรบของทีม DASH 
แดช เบิร์ด 1
แดช เบิร์ด 2
แดช เบิร์ด 3
แดช มาเธอร์
แดชไลเซอร์
อาวุธประจำตัวของทีมแดช
แดช PAD

 อุลตร้าแมนแม็กซ์ 
นักรบร่างยักษ์จากดวงดาวแห่งแสง M78 ผู้มอบพลังแห่งแสงสว่างให้แก่ โทมะ ไคโตะ และรวมร่างเป็นหนึ่งเดียวกัน เพื่อต่อสู้กับเหล่าสัตว์ประหลาด และ มนุษย์ต่างดาวทั้งหลายที่โจมตีดาวโลก หลังแปลงร่าง แม็กซ์จะมีเวลาต่อสู้ทั้งหมด 3 นาที หลังจากนั้น คัลเลอร์ไทม์เมอร์ของเขาจะกระพริบเป็นสีแดง ในการผสานร่าง จิตใจของแม็กซ์ กับ ไคโตะ จะแยกจากกันอย่างสิ้นเชิง ทำให้มีบางครั้งที่ทั้งคู่คิดเห็นต่างกัน
ข้อมูลของอุลตร้าแมน แม็กซ์
ความสูง : 48 เมตร -900 เมตร
น้ำหนัก : 37,000 ตัน 
ความเร็วในการบิน : 9.99 มัค 
ความเร็วในการวิ่ง : 7 มัค 
ความเร็วในน้ำ : 5 มัค 
ความสูงในการกระโดด : 750 เมตร
อาวุธของอุลตร้าแมนแม็กซ์
แม็กซ์ สปาร์ค
อุปกรณ์แปลงร่างและขุมพลังของอุลตร้าแมนแม็กซ์ ใช้งานโดยการชูขึ้นเหนือศีรษะ ก่อนจะนำมาประกบที่แขนซ้าย เมื่อพลังงานแสงสว่างวาบเกิดขึ้น ไคโตะจะแปลงร่างกลายเป็นอุลตร้าแมนแม็กซ์ทันที แม็กซ์สปาร์ค มีรูปแบบอาวุธและลักษณะการปล่อยลำแสงคล้ายคลึงกับ แอคเซ็ปเตอร์ ใน กริดแมน
แม็กเซี่ยม แคนนอน
ท่าไม้ตายหลักของแม็กซ์ เป็นการยิงลำแสงที่รวมพลังทั้งหมดจากแม็กซ์สปาร์ค
แม็กเซี่ยม ซอร์ด
อาวุธที่แยกออกมาจากหัวของแม็กซ์ลักษณะคล้ายบูมเมอแรง
บาเรียฟิลด์
เกราะป้องกันของอุลตร้าแมนแม็กซ์
แม็กซ์กาแล็คซี่
อาวุธที่อุลตร้าแมนเซนอนนำมาให้กับแม็กซ์ที่กำลังเพลี่ยงพล้ำ เป็นที่มาของท่าไม้ตายอันทรงพลัง หลากหลายท่า เมื่อแม็กซ์ได้จับอาวุธชิ้นนี้แล้ว เขาจะมีพลังและความสามารถแกร่งขึ้นไปอีกขั้น
กาแล็คซี่แคนนอน
พลังโจมตีระยะใกล้ที่มีพลังทำลายสูงสุด

 อุลตร้าแมนเซนอน 
นักรบยักษ์จากกาแล็คซี่ M78 อีกคนหนึ่ง เป็นสหายร่วมรบของแม็กซ์ เขาได้ปรากฏตัวขึ้นเพื่อช่วยเหลือแม็กซ์จากการต่อสู้กับเซ็ตต้อน หลังจากนั้นเขาจึงเรียกอาวุธ แม็กซ์กาแล็คซี่ มาเพื่อมอบให้แม็กซ์นำไปใช้งาน
ในตอนท้ายเรื่อง เซนอนได้มารอรับแม็กซ์ ก่อนจะเดินทางกลับไปยังอาณาจักรแห่งแสงด้วยกัน
ข้อมูลของอุลตร้าแมนเซนอน
ความสูง : 47 เมตร
น้ำหนัก : 36,000 ตัน
ท่าไม้ตาย : เซโนเนี่ยม แคนนอน

 เพลงประกอบ 
เพลงเปิด
เพลง ULTRAMAN MAX
ร้องโดย TEAM DASH with Project DMM
เพลงตอนต่อสู้
เพลง DASH Alpha

 รายชื่อตอน